दिग्विजय भोंसले

Articles with hCards
दिग्विजय भोंसले (जन्म ३१ मार्च १९८९) एक भारतीय रॉक और मेटल गायक, गिटारवादक और गीतकार हैं।  

उन्हें निकोटीन (बैंड) के फ्रंट-मैन के रूप में जाना जाता है। निकोटीन को इंदौर के पहले मेटल बैंड होने और "मध्य भारत में मेटल संगीत के प्रथम अन्वेषक" होने के लिये जाना जाता है।   

भोंसले का जन्म बंबई में हुआ और पालन-पोषण इंदौर में हुआ। उनकी शिक्षा द डेली कॉलेज में हुई थी। उन्होंने प्रेस्टीज (देवी अहिल्या यूनिवर्सिटी) से बैचलर ऑफ बिजनेस एडमिनिस्ट्रेशन और वेल्स, यूनाइटेड किंगडम में कार्डिफ़ मेट्रोपॉलिटन यूनिवर्सिटी से मास्टर ऑफ बिजनेस एडमिनिस्ट्रेशन पूरा किया।

उनके परदादा बार्शी (महाराष्ट्र) से ग्वालियर राज्य चले गए और बाद में देवास जूनियर (छोटी पाती) राज्य में बस गए,  जहां उन्होंने और उनके वंशजों ने राज्य के दरबार में 'मानकरी' नामक एक वंशानुगत कुलीन पद धारण किया।  

अपने बैंड के साथ प्रदर्शन करने के साथ-साथ, उन्होंने कार्डिफ़ में एक एकल संगीतकार के रूप में भी कई बार प्रदर्शन किया, जहां वे २०१० से २०१२ तक रहे 

२०१७ में वह हरारे, ज़िम्बाब्वे चले गए और जैम ट्री, क्वीन ऑफ़ हार्ट्स, अमानज़ी और कॉर्कीज़ में कई एकल ध्वनिक प्रदर्शन किए।  

उन्होंने 'एविक्टिड' बैंड के सदस्यों के साथ सहयोग किया,  और हरारे में रेप्स थिएटर में 'मेटल यूनाइटेड वर्ल्ड वाइड' कॉन्सर्ट के २०१८ जिम्बाब्वे संस्करण में 'डिवाइडिंग द एलिमेंट', 'एसिड टियर्स' और 'चिकवाटा-२६३' के साथ प्रदर्शन किया। 

निर्वाना, इनक्यूबस, शेवेल और रेज अगेंस्ट द मशीन जैसे बैंड से भोंसले प्रभावित है।

उपकरण 

 जैक्सन किंग वी इलेक्ट्रिक गिटार
 फेंडर जैगुआर कर्ट कोबेन सिग्नेचर इलेक्ट्रिक गिटार
 लाइन ६ पॉड एक्स३ लाइव मल्टीफ़ेक्ट गिटार प्रोसेसर
 डनलप डीबी०१ डाइमबैग डारेल सिग्नेचर क्राई बेबी वाह पेडल
 ब्लैकस्टार आईडी कोर एम्प
 आईबनेज़् ड्रेडनॉट ध्वनिक गिटार

संदर्भ 

भारतीय गायक
भारतीय संगीतकार
भारतीय पुरुष गायक
1989 में जन्मे लोग
जीवित लोग